Laste mänguväljak Vanakülas
Ettepaneku esitaja
MTÜ Vanaküla-Holvandi külaselts

Ettepaneku nimetus
Laste mänguväljak Vanakülas

Idee kirjeldus
Uue laste mänguväljaku rajamine Vanaküla raamatukogu – külakeskuse juurde. Mänguväljak peaks olema kaasaegne, ilmastikukindel ja ohutu. Mänguväljakul võiks olla liumägi, liivakast, ronimisala ning kiiged. Uus mänguväljak oleks kohalike laste kohtumispaik, aitaks neil omavahel tuttavaks saada ja ühendaks külakogukonda. Mänguväljak aitaks samuti tugevdada raamatukogu rolli külakeskusena – täiskasvanud saavad tulla raamatukokku ja lapsed mänguväljakule. Projekti elluviimine looks täiendava vaba aja veetmise võimaluse maapiirkonna lastele ning tooks neile rõõmu ja meelelahutust.

Sihtrühm
Vanaküla, Kiisa, Holvandi ja teiste ümberkaudsete külade lapsed ja elanikud. Igapäevaselt kasutaks mänguväljakut 5-10 läheduses elavat last, suuremate ürituste ajal oleks mänguväljaku kasutajaid umbes 50. Mänguväljak võiks olla suunatud lastele vanuses 3-12 aastat. 

Ettepaneku maksumus
8000 eurot